rlitschk/wikidir huggingface dataset:
Guipago, beter bekannt as Lone Wolf (* um un bi 1820 in dat Rebeet vun de Staked Plains; † April 1879 dicht bi Fort Sill), weer Böver-Hööftling vun de Kiowa-Indianer. Lone Wolf weer de Nahfolger vun Dohäsan un en unversöhnlich Feind vun de Witten. He weer Liddmaat vun de Elite-Kriegersellschop Tsetanma. 1863 un 1872 is he nah Washington, D.C. reist, um hentokriegen, dat Satanta un Big Tree free laaten wurrn, wat hüm wegen sien brillanten Verhannelnsstrategie ok gelung. Mit anner Indianer hett he an' 16. Oktober 1867 den Verdrag vun Medicine Lodge ünnerschreven. Nahdem 1873 sien Söhn bi en Kiowa-Överfall in Süüd-Texas to Dood keem, fung he weer mit Överfallen up Siedler, Mexikaner un Amerikaner an. In' Juli 1874 hett he in den Lost Valley Fight in dat Young County (Texas) gegen Texas Rangers ünner Major John B. Jones kämpt. An' 9. September 1874 hett he an' Washita River, Hemphill County (Texas), General Miles Nahschuuvkolonne (5. Infanterie) ünner Captain Lyman angreepen. He hett den Toog för mehrere Daag belagert, bit ut Camp Supply Ünnerstütten indrapen dee. Nah toii Wedderstand hett he sück an' 26. Februar 1875 mit de letzt 250 in Freeheit leven Kiowas in Fort Sill ergeven, vun wo
Lars Fredrik Nilson (* 27. Mai 1840 in Skönberga; † 14. Mai 1899 in Stockholm) weer en sweedsch Chemiker. Nilson hett Chemie an de Universität Uppsala studeert. Bekannt wurr he dör dat Opdecken vun dat Element Scandium in dat Johr 1879. He hett eerstmals rein Thorium isoleert un hett ok de Atommasse vun Beryllium bestimmt. Nilson weer Perfesser an de Universität Uppsala un de Königlichen Landwertschaplichen Akademie in Stockholm. Nahroop in: Svensk Kemisk Tidskrift 11 (1899), S. 143-146 DNB-Katalog Personennaamdatei
Evelyn Lucy Colyer (later ok Evelyn Munro; * 16. August 1902 in Wandsworth; † 4. November 1930 in Bishnath, Indien) weer en britisch Tennisspelerin. 1924 wunn Colyer gemeensam mit Dorothy Shepherd-Barron de Bronzemedaille in’t Daamendüppel bi de Olympisch Spelen 1924 in Paris. Je tweemal reck se todem dat Finale in’t Daamendüppel bi de Wimbledon Championships un bi de franzöösch Meesterschapen: 1923 verlor se an de Siet vun Joan Austin tegen de franzöösch Spelerin Suzanne Lenglen un de US-Amerikaansche Elizabeth Ryan mit 3:6, 1:6. Mit Kathleen McKane Godfree harr se den Spood 1926 noch mal, aber ditmal verloren se noch düütlicher gegen Ryan un Mary Kendall Browne mit 1:6, 1:6. Bi de franzöösch Meesterschapen stunn se jeweils Kathleen McKane 1925 un 1926 in’t Finale, verloren aber beid Mal gegen Suzanne Lenglen un Julie Vlasto (1:6, 11:9, 2:6 in dat Johr 1925, 1:6, 1:6 in dat Johr 1926). An’ 13. Februar 1930 hett se Hamish Munro in London heiraadt. An’ 22. Oktober kreeg dat Poor Twillings (een Jung un een Deern), de aber bei binnerhalv vun een Maand storven sünd. En lütt Sett later is se denn sülvst ok mit blots 28 Johren storven. Evelyn Colyer in de Datenbank vun Sportsreference.com (engelsch)
Jeroen Dubbeldam (* 15. April 1973 in Zwolle) is en nedderlannsch Springrieder. Bi de Olympisch Sömmerspelen 2000 in Sydney wurr he up De Sjiem Eenzel-Olympiasieger in’t Springrieden. Up Up and Down wurr he mit de nedderlannsch Mannschap 2006 in Aken Manschaps-Weltmeester (tosommen mit Albert Zoer, Gerco Schröder un Piet Raijmakers). In’ Februar 2012 leeg he up Rang 15 vun de Springrieder-Weltranglist. Dubbeldam is verheiraat un hett dree Kinner. Olympisch Spelen 2000 in Sydney: Goldmedaille Eenzel up De Sjem Weltmeesterschapen: 2006 in Aken: Goldmedaille Mannschap, Eenzelwertung 11. up Up and Down Europameesterschapen : 1999 in Hickstead: Bronzemedaille Mannschap up De Sjem 2005 in San Patrignano: Bronzemedaille Mannschap, Bronzemedaille Eenzel up Nassau 2015 in Aken: Goldmedaille mit de Mannschaft un in' Eenzel up Zenith Nedderlannsch Meesterschap: 1998 in Hoofddorp: Sülver up De Sjiem 2001 in Mierlo: Bronze up De Sjiem 2005 in Mierlo: Sülver up Nassau 2009 in Mierlo: Gold up Whisper 2011 in Mierlo: Gold up Quality Time TN Weltcupfinale: 2011 in Leipzig: 3. Platz up Simon wiedere: Sieger in’ Grooten Pries vun Aken (2001 up De Sjem) Sieger in’ Grooten Pries vun Spruce Meadows - 1.000.000 C$ CN International (2010 up Simon) Jeroen Dubbeldam. Mehr Biller, Videos oder Audiodateien to’t
Ismael Tressmann (* 1961) is en portugeeschen Spraakwetenschopper, de sik ünner annern mit de pommersche Spraak in Brasilien utenannersett hett. Tressmann weer toeerst evangeelsch-lutherschen Pastoor in de Gemeen Espigão do Oeste. Dor hett he sik mit de Spraken von de Indios utenannersett, to’n Bispeel 1991 bet 1994 mit dat Zoró. He hett dorbi markt, dat ok de Spraak von de Pommern, de in de Gemeen en grote Grupp billt hebbt, sowat as en bedrohte Spraak is. Tressmann hett en Schriftform för dat Pommersche utklookt, de von em bruukt warrt, üm Schoolmeesters uttobillen, de dat Pommersche in dat PROEPO-Projekt in’n Schoolünnerricht bruken doot. Disse Schriftform hett he ok för sien Pommersch-Portugeesch Wöörbook bruukt, dat 2006 rutkamen is un üm un bi 15.000 Indrääg hett. He is nu Perfesser an de Faculdade da Região Serrana in Santa Maria de Jetibá. Upm Land up pomerisch sprak - Na Roça em Língua Pomerana. Pomerisch-Portuguisisch Wöirbauck - Dicionário Enciclopédico Pomerano-Português. Secretaria de Educação, Santa Maria de Jetibá 2006
Vila Pavão is en Gemeen in’n Noorden von’n Bundsstaat Espírito Santo in Brasilien. De Gemeen hett 8.672 Inwahners (Stand Zensus 2010) op en Rebeed von 432,741 km². De Navergemenen sünd Ecoporanga in’n Noorden, Nova Venécia in’n Oosten un Süden un Barra de São Francisco in’n Westen. As de Europäers in Süüdamerika ankamen sünd, hett dat Land üm dat hüdige Vila Pavão de Botocudos tohöört, de denn aver bilütten von de Europäers verdrängt worrn sünd. Mit Vila Pavão güng dat vöran, as 1940 de Brügg över den Rio Doce un de Straat na Nova Venécia trech worrn sünd. Vör allen Lüüd ut’n Süden sünd denn as Tropeiros na Vila Pavão kamen. Dat weren vör allen Nakamen von Pommern, Italieners un Afrikaners. De Spraak vun de Pommern-Nakamen Pomerano is in de Gemeen co-offischelle Amtsspaak. De egenstännige Gemeen in ehre hüdige Form is an’n 1. Juli 1990 grünnt worrn, nadem Nova Venécia opsplitt worrn is. Sied 1989 warrt dat kulturelle Arv von Pommern, Italieners, Afrikaners un annere Inwannerergruppen elk Johr in’n August bi dat Kulturfestival Pomitafro fiert. Vila Pavão. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (portugeesch) Gemenen in Espírito Santo Zentrale Mesoregion Afonso
Pancas is en Gemeen in’n Bundsstaat Espírito Santo in Brasilien. De Gemeen hett 21.520 Inwahners (Stand Zensus 2010) op en Rebeed von 823,834 km². De Naam von de Gemeen kummt von’n Rio Pancas, de dör de Gemeen flütt. De Navergemenen sünd Alto Rio Novo un Mantenópolis in’n Noordwesten, Águia Branca in’n Noordoosten, São Domingos do Norte in’n Oosten, Colatina in’n Süüdoosten, Baixo Guandu in’n Süüdwesten un Resplendor (in Minas Gerais) in’n Westen. En groten Deel von de Inwahners von de Gemeen sünd Nakamen von Pommern; ehr Spraak Pomerano is in’e Gemeen co-offischelle Amtsspaak. De egenstännige Gemeen in ehre hüdige Form is an’n 13. Mai 1963 grünnt worrn, nadem Colatina opsplitt worrn is. Pancas. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (portugeesch) Gemenen in Espírito Santo Zentrale Mesoregion Afonso Cláudio: Afonso Cláudio | Brejetuba | Conceição do Castelo | Domingos Martins | Laranja da Terra | Marechal Floriano | Venda Nova do Imigrante Guarapari: Alfredo Chaves | Anchieta | Guarapari | Iconha | Piúma | Rio Novo do Sul Santa Teresa: Itaguaçu | Itarana | Santa Leopoldina | Santa Maria do Jetibá | Santa Teresa | São Roque do Canaã Vitória: Cariacica
Arroio do Padre is en Gemeen in’n Bundsstaat Rio Grande do Sul in Brasilien. De Gemeen hett 2.730 Inwahners (Stand Zensus 2010) op en Rebeed von 124,321 km². De eenzige Navergemeen is Pelotas, in de Arroio do Padre as Exklaav liggt. En groten Deel von de Inwahners sünd Nakamen von Pommern un sünd evangeelsch-luthersch. De egenstännige Gemeen in ehre hüdige Form is an’n 17. April 1996 grünnt worrn, as dat ut Pelotas rutnahmen worrn is. Arroio do Padre. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Gemeen (portugeesch) Gemenen in Rio Grande do Sul Mesoregion West-Zentral Restinga Seca: Agudo | Dona Francisca | Faxinal do Soturno | Formigueiro | Ivorá | Nova Palma | Restinga Seca | São João do Polêsine | Silveira Martins Santa Maria: Cacequi | Dilermando de Aguiar | Itaara | Jaguari | Mata | Nova Esperança do Sul | Santa Maria | São Martinho da Serra | São Pedro do Sul | São Sepé | São Vicente do Sul | Toropi | Vila Nova do Sul Santiago: Capão do Cipó | Itacurubi | Jari | Júlio de Castilhos | Pinhal Grande | Quevedos | Santiago | Tupanciretã | Unistalda
Dorothea Fischer-Nosbisch (* 16. April 1921 in Bad Kreuznach; † 29. April 2009 in Darmstadt) weer en düütsch Grafikerin un Breefmarkenkünstlerin. 1937 fung se hör Studium an de Städelschool in Frankfort an’n Main an. Dor hett se denn hör lateren Mann Fritz Fischer kennen lehrt, mit de se nah den Krieg en Ateliergemeenschap grünnd hett. Tosommen hebbt se de Gründung vun de Designgrupp „novum“ up den Weg brocht. 1967 hett se sück privat un in’ Berop vun Fritz Fischer trennt. Dornah hett se mehrere Breefmarken för de Düütsch Bundspost gestalt (eerstmalig 1976), weer Kunsterzieherin in Frankfort as ok as freeschaffen Künstlerin tätig. Nahroop DNB-Katalog http://www.filmposter-archiv.de/kinoplakat-grafiker.php?id=104
Alvin Eliot "Al" Roth (* 18. Dezember 1951 in New York City) is en US-amerikaansch Wertschapswetenschapler un Perfesser Volkswertschapslehre un Bedrievswertschapslehre an de Harvard University vun jöödsch Afstammen. He forscht to Speeltheorie, experimentell Ökonomie un Marktstrukturen. 2012 kreeg he gemeensam mit Lloyd Stowell Shapley den Nobelpries för Wertschapswetenschapen. Roth hett sien Doktertitel Ph.D. in Operations Research 1974 an de Stanford University maakt un hett dornah bit 1982 an de University of Illinois arbeit. De eerste Professur för Volkswertschapslehre hett he 1983 an de University of Pittsburgh antreden. Dissen Lehrstohl, de 1985 um en för de Bedrievswertschapslehre ergänzt wurr, harr he bit 1998 inne, um denn nah Harvard to wesseln. Gastprofessuren harr de Ökonom in Haifa 1986, Tel Aviv 1995 un Jerusalem 1995/96 inne. mit J. H. Kagel: Handbook of Experimental Economics. Princeton University Press, 1997. The Shapley Value: Essays in Honor of Lloyd Stowell Shapley. Cambridge University Press, 1988. Game-Theoretic Models of Bargaining. Cambridge University Press, 1985. Mark Blaug (Hrsg.): Who’s who in economics. 3. Uplaag, Elgar, Cheltenham [u. a.] 1999, ISBN 1-85898-886-1, S. 961–962 Alvin Eliot Roth. Mehr Biller, Videos oder Audiodateien to’t Thema gifft dat bi Wikimedia Commons. universitär Upträe Aktivitätenöversicht Market Design, Blog von Roth und Peter
Dit Woort hett noch annere Bedüden: kiek dorför ünner Jules Verne (Mehrdüdig Begreep). Jules Verne [ʒyl.ˈvɛʁn] (* 8. Februar 1828 in Nantes; † 24. März 1905 in Amiens) weer en franzöösch Schriever vun Reis- un Aventüür-Romanen. De ok hüüttodaags noch weltbekannte un veel lesene Autor, de as een vun de Utfinners vun den Science-Fiction-Roman güllt, is in dat Reederveerdel vun de Havenstadt Nantes as öllst vun fiev Kinner vun en Afkaat un een ut en Reederfamilie stammen Moder groot worrn. Mit ölven Johren versöök he heemlich ene Seereis as Schippsjung antotreden, wörr aver in'n lesten Momang noch vun Boord hoolt. He absolveer denn dat Gymnasium un studeer Rechtswetenschop, denn he schull de Afkatenpraxis vun sien Vader övernehmen. As Student in Paris begünn he to schrieven un harr Kontakt to de Welt vun de Literaten, ünner annern to Alexandre Dumas père un to den sien Söhn Alexandre Dumas fils, mit de he befrünnt weer. He bleev no Afsluss vun sien Studium 1849 in Paris un versöök sik as Bühnenautor in verscheden Genres, vun de Tragödie bet to Librettos. 1851 weer in en literaarsch Tietschrift sien eerst vertellen Text apentlich maakt. Den sien Thema 'Seefohrt un Reisen' lett Verne nich mehr loos,
Dit Woort hett noch annere Bedüden: kiek dorför ünner Neelannermoor (Engelschopp). Neelannermoor (hoochdüütsch Neulandermoor) is en Oort in de Gemeen Wischhoben (Samtgemeen Noordkeden) in’n Landkreis Stood, Neddersassen. Neelannermoor liggt in dat Kedener Moor, so bi twee Kilometer weg von de ole Wischhobener Süderelv un dör de Elvinsel Kruutsand trennt fiev Kilometer weg von de hüdige Elv. De Naveröörd sünd Hamelwöördenermoor in’n Noorden, Wischhoben in’n Noordoosten, Neeland un Kruutsand in’n Oosten, Doornbusch in’n Süüdosten, Wulfsbrokermoor un Doornbuschermoor in’n Süden, Olendörp un Schüttdamm in’n Süden un Isensee in’n Westen. De Oort hett von öllers al to de Gemeen Neeland mit tohöört un weer vör 1885 Deel von dat Amt Freeborg un denn in’n Kreis Keden. 1932 is dat an’n Landkreis Stood kamen. Neelannermoor is evangeelsch-luthersch präägt un höört to dat Kaspel von de Dionysius-Kark in Hamelwöörden. För de Kathoolschen is de Hillig-Geist-Kark in Stood tostännig. De Schützenvereen Neelannermoor is 1906 grünnt worrn. Neelannermoor liggt an de Kreisstraat 12, de in’n Noorden na Hamelwöördenermoor un Öderquart un över de K 13 na Wischhoben geiht un in’n Süden na Wulfsbrokermoor un Doornbuschermoor löppt. De K 12 warrt von de Bundsstraat 495 krüüzt, de in’n Westen över Schüttdamm na Oosten un Hemmoor/Basbeek/Warstood löppt un in’n
Wulfsbrokermoor (hoochdüütsch Wolfsbruchermoor) is en Oort in de Gemeen Wischhoben (Samtgemeen Noordkeden) in’n Landkreis Stood, Neddersassen. Wulfsbrokermoor liggt in dat Kedener Moor von Keden, so bi twee Kilometer weg von de ole Wischhobener Süderelv un dör de Elvinsel Kruutsand trennt fiev Kilometer weg von de hüdige Elv. Dat Water ut dat Rebeed flütt över dat Wulfsbroker Fleet na de Wischhobener Süderelv. De Naveröörd sünd Neelannermoor in’n Noorden, Neeland in’n Noordoosten, Wulfsbrook in’n Oosten, Doornbusch in’n Süüdoosten, Doornbuschermoor in’n Süden, Olendörp in’n Süüdoosten un Schüttdamm in’n Westen. De Oort is as Moorkolonie von Wulfsbrook ut grünnt worrn. De Oort weer vör 1852 Deel von dat Kaspelsgericht Hamelwöörn in dat Grevengericht Bützfleet un hett von 1852 bet 1859 to dat Amt Wischhoben höört. Von 1859 bet 1885 weer de Oort in dat Amt Freeborg un denn in’n Kreis Keden. 1932 is dat an’n Kreis Stood kamen. De Oort weer fröher Deel von de Buurschop Wulfsbrook, de later Deel von de Gemeen Hamelwöörden worrn is. Siet 1962 driggt de Gemeen Hamelwöörden den Naam Gemeen Wischhoben. Wulfsbrokermoor is evangeelsch-luthersch präägt un höört to dat Kaspel von de Dionysius-Kark in Hamelwöörden. För de Kathoolschen is de Hillig-Geist-Kark in Stood tostännig. De Schüttenvereen Wulfsbrook is an’n
Neeland is en Deel von de Stadt Hamborg (Bezirk Horborg). Neeland liggt an de Süderelv. Bi’n Oort liggt ok de Neelanner See, op den dat en Waterski-Anlaag gifft. In’n Noorden liggt Willemsborg, in’n Süüdoosten de Gemeen Seevedaal mit Bullenhusen in’n Landkreis Horborg, in’n Süden Good Moor un in’n Westen Horborg. In Neeland steiht de öllste Boom von Hamborg, en 1000 Johr olen Ievenboom. Dat Butendieksrebeed an de Süderelv is as Sweenssand en Naturschuulrebeed. Neeland is wohrschienlich in dat 13. Johrhunnert grünnt worrn. Hertog Otto II. hett 1296 Siedlers in Neeland besünnere Rechten tokennt. Dat weer dat eerste Maal, dat de Oort in de Oorkunnen vörkeem. 1814 is de Oort daalbrennt. Ok bi de Stormflood 1962 hett de Oort wedder swoor wat afkregen. Von 1885 bet 1932 hett Neeland to’n Kreis Horborg tohöört (vörher to de Vaagdie Neeland-Over in dat Amt Horborg) un is denn Deel von’n ne’en Landkreis Horborg worrn. Aver al mit dat Groot-Hamborg-Gesett von 1937 is de Oort denn an Hamborg kamen. 1888 müss de Gemeen Neeland en Stück von ehr Rebeed an de Stadt Horborg afgeven. Neeland is evangeelsch-luthersch präägt un höört to dat Kaspel von de Johannis-Kark in Horborg, dat tohoop mit de Dreefaltigkeitskark de Karkengemeen
De Kräuger, dat is de de Baas vunnem Kraug, dat is een Gasthuus mit Schankstuuv. In'n Utschank weeren alle Oorten Gedränk, tomehrst aber alkoholische un dortoo geef dat eenfache Spiesen. He mutt mit ale Lüüd kloar kommen; de Paster un de Pastörsche wiern in ole Tiden slecht op em to spreken, vun wegen dat Supen ann Sönndag. Disse Artikel is man blots en Stubben. Du kannst Wikipedia helpen un em verbetern.
Schüttdamm is en Oort in de Gemeen Oosten in’n Landkreis Cuxhoben, Neddersassen. De Oort liggt in de Masch von de Oost. Na Oosten to liggt dat Kedener Moor. Dat Water ut dat Rebeed flütt över Fleten (Moorfleet, Achthöbener Fleet) na de Oost hen af. De Naveröörd sünd Kaidiek in’n Noorden, Hamelwöördenermoor un Neelannermoor in’n Noordoosten, Wulfsbrokermoor un Doornbuschermoor in’n Oosten, Olendörp in’n Süden, Oosten un Achthöben in’n Süüdwesten, Achthöbenerdiek un Nedderstreek in’n Westen un Isensee in’n Noordwesten. De Oort leeg vör 1852 in dat Gericht Oosten, ut dat 1852 dat Amt Oosten worrn is. 1885 is dat Deel von’n Kreis Neehuus worrn. 1932 is dat an’n Kreis Land Hadeln kamen un denn 1977 Deel von’n Landkreis Cuxhoben worrn. Schüttdamm hett fröher to de Buurschop Olendörp tohöört. Von 1964 bet 1972 weer Schüttdamm tohoop mit Olendörp Deel von de Samtgemeen Oosten. An’n 1. Juli 1972 is dat denn bi de Gemeenreform in Neddersassen Deel von de ne’e Gemeen Oosten worrn. Schüttdamm is evangeelsch-luthersch präägt un höört to dat Kaspel Oosten. För de Kathoolschen is de Karkengemeen Hillig Geist in Stood tostännig. De Schützenvereen Schüttdamm is 1901 grünnt worrn un hett sik 1949 mit’n 1925 grünnten Schützenvereen Isensee to’n Schützenvereen Schüttdamm-Isensee tohoopslaten.
De Petrus-Kark is en evangeelsch-luthersche Kark in Oosten. De Kark höört to’n Karkenkreis Land Hadeln in’t Sprengel Stood von de Landskark Hannover. De Kark is 1746/1747 von’n Bomeester Prey ut Hamborg in’n Stil von’t Barock boot worrn un is ut Backsteen. En eerste Kark is al 1396 an de sülve Steed boot worrn. Vörher harr dat al en annere Kark geven, de nich wied weg op’n Dubben stünn, aver bi en Stormflood 1391 ünnergahn is. Dat eerste Maal warrt 1581 in en Oorkunn dorvon snackt, dat de Kark in Oosten en Örgel hett. De hüdige Örgel hett Jakob Albrecht 1751 boot. 1779 hett Georg Wilhelm Wilhelmi de Örgel wedder op Schick bröcht. 1890 hebbt de Bröder Peternell de Örgel denn düchtig ümboot un blots de Prospekt is von de ole Örgel nableven. 1992 is se denn noch wedder von de Firma Kuhn op Schick bröcht worrn. Binnen hett de Kark achtern en Örgelböhn un Priechen. Vörn steiht de Altor mit’n Preddigstohl dor över. De Kark hett en Holttunnengewölv. To dat Kaspel Oosten höört de Öörd Oosten, Olendörp, Schüttdamm, Isensee, Achthöben, Achthöbenerdiek, Nedderstreek un Hüll to. De Naverkaspels sünd Grootweurn in’n Süüdoosten, Basbeek in’n Süden, Öberndörp in’n Noordwesten, Öderquart in’n Noorden,
De Familie von de Kuhla weer en Adelsslecht, dat ut Kuhla stammt. De Familie is ut de Familie von Sürsen vörgahn, de siet 1142 natowiesen is. De Naam von Kuhla kummt 1272 tooerst mit Lüder von Kuhla vör, de aver in annere Oorkunnen ok wedder Lüder von Sürsen nöömt warrt. Von disse Tied an mutt woll ok de Borg in Kuhla bestahn hebben. Nadem de Borg in Sürsen von’n Landsherrn dalbraken worrn is, hett Detlev von Sürsen in Kuhla wahnt un de Familie hett sik von 1388 af an von de Kuhla nöömt. De Familie hett denn bet 1709 op dat Good Kuhla wahnt. De letzte weer Berthold Clemens von de Kuhla. Mit em is de direkte Lien utstorven. Sied 1828 höört dat Good Kuhla de Familie von Gruben to. De Familie hett na 1709 in Siedenlienen jümmer noch bestahn un en Twieg is na Däänmark gahn. Tied later sünd de von de Kuhla denn aver utstorven. Dat Wapen wiest op en sülvern Schild en rode Pyramied.
Kröger betekent Kröger, Baas von en Kroog. Kröger oder Kroeger is de Familiennaam von Alexander Kröger (1934–2016), düütschen Schriever, Asswerus Kröger († vör 1594), düütschen Bookdrucker, Berry Kroeger (1912–1991), US-amerikaanschen Schauspeler, Berta Kröger (1891–1962), düütsche Politikerin, Chad Kroeger (* 1974), kanaadschen Sänger un Gitarrspeler, Christine Kröger (* 1968), düütsche Journalistin un Redaktörin, Claus-Dieter Kröger (* 1949), düütschen Footballspeler, Dieter Kröger (* 1934), düütschen Lichtathlet, Ed Kröger (* 1943), düütschen Musiker, Erhard Kroeger (1905–1987), düütschen Politiker, Erika Kröger (1911–1987), düütsche Politikerin, Eva-Maria Kröger (* 1982), düütsche Politikerin, Gert Kroeger (1907–1986), düütschen Historiker, Hannes Kröger (* 1988), düütschen Shorttracker, Hans Kröger, düütschen Bildhauer, Hans-Peter Kröger (* 1953), düütschen Füürwehrfunkschonär, Heiko Kröger (* 1966), düütschen Segler, Heinrich Kröger (* 1932), düütschen Pastoor un Schriever, Helene Kröger (1883–1954), düütsche Malerin un Grafikerin, Henning Kröger, düütschen Örgelboer, Herbert Kröger (1913–1989), düütschen Jurist, Hermann Kröger († 1671), düütschen Örgelboer, Jens Kröger (* 1942), düütschen Kunsthistoriker, Johann Christoph Kröger (1792–1874), düütschen Pädagoog, Johannes Kröger (1856–1945), düütschen Verleger, Jörg Kröger (* 1955), düütschen Politiker, Julia Kröger (* 1988), düütsche Rodererin, Jürgen Kröger (1856–1928), düütschen Bomeester un Bobeamten, Karl Kröger (1824–1897), düütschen Verwaltungsjurist, Karl Kröger (1901–1970), düütschen Politiker, Karl Kröger (1920–?), düütschen Footballspeler, Karl Kroeger (* 1932), US-amerikaanschen Kumponist
Dat Klooster Niewohl is en christlich Klooster in Niewohl, dat de Ridderschop von dat Hertogdom Bremen-Veern tohöört. 1219 is in Millm an’n Rand von de Hoge Lieth von de Eddellüüd von Deefholt en Klooster grünnt worrn. Von wegen dat de Benediktinerinnen dor jümmer wedder mit de Wuster anenannerkamen sünd, is dat Klooster 1282 in de Tied von Arzbischop Gisbert na Olenwoold ümtagen. Dor hett dat al en Kapell geven mit en Splinter von dat Hillige Krüüz as Reliquie, von de ok de hüdige Kark in Niewohl ehren Naam hett. 1334 ünner Arzbischop Burghard II. is dat Klooster denn aver noch en tweet Maal ümtagen na Niewohl. Dat Klooster harr dichtbi, in dat nu wööste Dalem, en Watermöhl. In dat Johr 1500 is dat Klooster von de Swarte Garr utrövert un dalbrennt worrn. De Reformatschoon is 1571 na Niewohl kamen. 1629 is dat Klooster afbrennt. In dat sülve Johr gifft Kaiser Ferdinand II. dat Restitutionsedikt rut, dat den evangeelschen Kloosterbesitt an de Katholiken trügggifft. 1630 kaamt denn de Jesuiten na Niewohl üm dat Klooster to övernehmen. De olen Inwahners müssen denn wegtrecken. Na de Slachten von Breitenfeld un von Lützen müssen de Jesuiten wedder nageven un de Kloosterfroon sünd na Niewohl
Frederick William Frohawk (* 16. Juli 1861 in Brisley Hall, East Dereham, Norfolk, England; † 10. Dezember 1946) weer en britisch Lepidopteroloog un Deertenmaler. Frohawk weer de Söhn vun en Buer un dat jüngste Kind in de Familie. Sien Interesse, Deerten to teken, wurr vun sien Moder ünnerstütt un sien Faszinatschoon för Bottervagels fung an, as he mit söben Johr en Gemeenen Heufalter fung. As de Familie nah Great Yarmouth un later nah Ipswich truck, hett Frohawk völ interessant Bottervageloorten sammelt. Nah de Dood vun sien Vader 1873 truck de Familie nah Croydon un later nah South Norwood. Frohawk hett dat Norwood College besöcht. Wiels disse Tiet führ en Typhuserkrankung dorto, dat he up een Oog meest blind wurr. 1880 truck de Familie nah Upper Norwood. As he 20 Johr olt weer, wurr Frohawk Tekner bi dat Natuurjournal The Field. He hett de Bekanntschap mit Lord Walter Rothschild maakt, de sien Arbeiten fördern dee un later sien Bottervagel-Aquarelle köfft hett. Frohawk hett tallriek Warken mit Illustratschonen versehn, dorünner Aves Hawaiienses: The Birds of the Sandwich Islands vun Scott Barchard Wilson un Arthur Humble Evans (1890–1899), Birds of the British Isles and their Eggs vun Arthur Gardiner Butler (1898), för dat